Juan Paredes

Juan Paredes Manot, kjent som Juan Parades eller ved sitt nom de guerre Txiki (født 20. februar 1954 i Badajoz, død 27. september 1975 i Barcelona), var en spansk antifascist og medlem av den baskiske separatistbevegelsen ETA. Han var den siste som ble henrettet under Fransisco Francos diktatur i Spania.EiTB: Txiki y Otaegi, primeras víctimas reconocidas de violencia política

 Rettssak og dom 
Paredes var tiltalt for drapet på politimannen Ovidio Diaz i forbindelse med et bankran i Barcelona 6. juni 1975. Han ble dømt til døden i en militær domstol 19. desember 1975.El País: Mañana, primer aniversario de las últimas penas de muerte ejecutadas en España

Dommen vakte sterke reaksjoner, men 26. september 1975 ble dødsdommene mot Parades, to andre medlemmer av ETA og fem medlemmer av FRAP opprettholdt av Ministerrådet i Spania, ledet av Franco selv.

Dødsdommene utløste en diplomatisk krise for Spania internasjonalt. Store demonstrasjoner fant stedet blant annet i Roma, Stockholm og Oslo. Sveriges statsminister Olof Palme ledet den svenske demonstrasjonen.

 Ettermæle 
I 2012 ble Juan Paredes og Ángel Otaegi Etxeberria anerkjent som ofre for politisk motivert vold, etter at det baskiske parlamentet satt ned en kommisjon for å granske overgrep begått under Franco-diktaturet. Deres etterlatte mottok 135,000 euro i erstatning fra den baskiske regjeringen.

 I kulturen 
Visesangeren Geirr Lystrup har skrevet sangen Sørgemarsj for Juan som handler om henrettelsen av Juan Paredes.Lystrup, Geirr: Kjærtegn og kilevinkar: viser frå Godthåb til Samarkand (Aschehoug 1981) ISBN 82-03-10638-2, s. 34. Den var med på Lystrups plate Ut av din draum (MAI 7604) fra 1976.Discogs:  Geirr Lystrup ‎– Ut Av Din Draum

I verket Spansk sommer fra 1975 bruker kunstneren Håkon Bleken et portrett av Juan Paredes.UiO Wiki: Spansk sommer

Den irsk-amerikanske popgruppen The Kelly Family ga på 1980-tallet ut en hyllestsang om Paredes.YouTube: The Kelly Family - Txiki in Tonestudio

 Se også 
 Spania under Franco
 Euskadi Ta Askatasuna

 Referanser 

Kategori:Personer henrettet ved skyting
Kategori:Fødsler i 1954
Kategori:Dødsfall i 1975
Kategori:Henrettede personer
Kategori:ETA-medlemmer